
Grozījumi Ministru kabineta 2020. gada 21. janvāra noteikumos Nr. 46 "Prasības un robežkontroles kārtība tādai no trešajām valstīm ievedamajai pārtikai un saskarei ar pārtiku paredzētajiem materiāliem un izstrādājumiem, kam nepiemēro oficiālo robežkontroli"
Izdoti saskaņā ar Pārtikas aprites
uzraudzības likuma 21. panta ceturto daļu
· Izdarīt Ministru kabineta 2020. gada 21. janvāra noteikumos Nr. 46 "Prasības un robežkontroles kārtība tādai no trešajām valstīm ievedamajai pārtikai un saskarei ar pārtiku paredzētajiem materiāliem un izstrādājumiem, kam nepiemēro oficiālo robežkontroli" (Latvijas Vēstnesis, 2020, 16. nr.) šādus grozījumus:
· 1. Papildināt ar 4.1 punktu šādā redakcijā:
· "4.1 Robežkontroli precēm, kas klasificējamas ar Kombinētās nomenklatūras I pielikuma otrās daļas II sadaļas 10. nodaļas preču kodiem, veic arī gadījumos, ja tās nav paredzētas izplatīšanai Eiropas Savienībā, tostarp ja pastāv aizdomas, ka pārtikas graudu izcelsme ir no pagaidu okupētajām Ukrainas teritorijām."
· 2. Papildināt ar 6.2.3. apakšpunktu šādā redakcijā:
· "6.2.3. veic šo noteikumu 4.1 punktā minēto preču fizisko pārbaudi atbilstoši riska izvērtējumam, tostarp ņem paraugus laboratoriskai izmeklēšanai, lai apstiprinātu vai noraidītu aizdomas par dzīvnieku barības kravu izcelsmi no pagaidu okupētajām Ukrainas teritorijām;".
· 3. Izteikt 6.5. apakšpunktu šādā redakcijā:
· "6.5. iekasē maksu par preču robežkontroli, kā arī saņem priekšapmaksu par šo noteikumu 4.1 punktā minēto preču robežkontroli saskaņā ar normatīvajiem aktiem par kārtību, kādā aprēķina maksu un maksā par dienesta valsts uzraudzības un kontroles darbībām un maksas pakalpojumiem."
· 4. Papildināt ar 7.8. apakšpunktu šādā redakcijā:
· "7.8. priekšapmaksu par šo noteikumu 4.1 punktā minēto preču robežkontroli un par šo noteikumu 6.2.3. apakšpunktā minēto paraugu noņemšanu un laboratorisko izmeklēšanu."

